James Hunt
James Simon Wallis Hunt (29. august 1947 – 15. juni 1993) bio je britanski vozač Formule 1 i prvak iz 1976. Nakon što se povukao iz F1 postao je medijski komentator i preduzetnik. Karijeru je započeo sa auto utrkama nakon čega je napredovao do Formule 3. Zbog raznih situacija na stazi prepunih akcije zaradio je nadimak "Hunt shunt". Od 1973. takmičio se u Formuli 1 vozeći bolid March 731 za tim Hesketh Racing. Nastupao je još za timove McLarena i Wolf Racinga. Nakon odlaska iz aktivnog sudjelovanja u auto-moto sportu, obavljao je ulogu komentatora utrka F1 za britanski BBC. Bio je poznat po svom znanju, smislu za humor i kritikama vozača koji se, po njegovom mišljenju, nisu dovoljno trudili, što mu je donijelo mnogo novih fanova. Umro je od srčanog udara u dobi od 45 godina. Dana 29. januara 2014. izabran je u Kuću slavnih motosporta.